cyanic-selkie/wikianc huggingface dataset:
Ioannes Favier
Ioannes Favier (vulgo Jean Favier; natus Lutetiae die 2 Aprilis 1932 et ibidem mortuus die 12 Augusti 2014) fuit rerum gestarum scriptor et archivarius Francicus. Lyceum Francisci I Franciscopolitanum frequentavit. Alumnus Scholae Chartarum et sodalis Scholae Francicae Romae, medii aevi historiam apud plures universitates docuit. Archiva Franciae ab anno 1975 ad annum 1994 rexit et praeses Bibliothecae Nationalis Francicae ab anno 1994 usque ad 1997 fuit. Anno 1985 in Academia Inscriptionum et Litterarum Humaniorum cooptatus est.
Gossypium (genus)
Gossypium est genus fruticum familiae Malvacearum. Huius generis sunt et variae xylorum species, quorum e seminibus xylinon paratur.
Species
Ad genus Gossypium pertinent 39 aut 40 species plantarum, quarum nonnullae coluntur, aliae autem silvaticae crescunt. Inter quas habetis:
Christina Reteressensis
Christina Reteressensis est beata Praemonstratensis (nata anno 1269, mortua circa annum 1291 Reteressi; festum: die 29 Novembris).
Secundum Iacobum Torsy, Christina orta est Nassauica clientium gente e regione circa Aquas Mattiacas sita. Iam iuvenis in coetum Ordinis Praemonstratensis Reteressi recepta est. Per longum tempus magna tormenta spiritualia passa est. Postremo compassione passionis Iesu et visionibus supernaturalibus in gratia habita est. Fini vitae suae pauperes infirmosque in nosocomio claustri sui coluit. 22 annos nata Reteressi obiit.
Gerhardus Baum
Gerhardus Rudolphus (vulgo: Gerhart Rudolf) Baum (natus 28 Octobris 1932 Dresdae) vir publicus Theodiscus et sodalis Factionis Democraticae Liberalis Germaniae est.
Iuventus et munus
Pater Gerhardi iurisconsultus erat. Anno 1945, postquam Dresda aeronavibus alligatorum delata est, familia in Bavariam fugit, deinde anno 1950 Coloniam Agrippinam iit. Anno 1954 maturitatem adeptus est atque Coloniae studium iurisprudentiae coepit. Anno 1957 primam, anno 1961 secundam probationem accepit. Tum erat iurisconsultus et annis 1962 – 1972 pro foederatione moderatorum societatum Theodiscorum laboravit. Post cursum honorum (vide infra) iterum iurisconsultus laborat.
Familia
Baum bis uxorem duxit, ex prima duos liberos habet.
Cursus honorum
Ab anno 1954 Baum sodalis FDP est. Annis 1966 – 1998 praesidio factionis interfuit. Annis 1969 – 1973 decurio urbis Coloniae erat et 1972 primo legatus Dietae Foederalis Germaniae electus est. Eodem anno die 15 Decembris secreatarius statalis in Administerio Foederali Rerum Internarum nominatus est. 8 Iunii 1978 ipse Administer Foederalis Rerum Internarum factus est. Hunc honorem ad 17 Septembris 1982 tenuit, cum administri factionis suae propter controversias cum factione SPD et cancellario foederali Helimuto Schmidt consilium ministrorum reliquerent. Legatus Dietae Foederalis ad annum 1994 mansit.
Chaetodontoplus
Chaetodontoplus est genus marinorum familiae Pomacanthidarum piscium, paene omnibus cuius speciebus sunt habitationes prope saxa scopulosque curalii in Oceani Pacifico occidentali, ab Iaponia ad Australiam. Solum Chaetodontoplus mesoleucus in Taprobana Oceanoque Indico habitat.
Adultus a 15 ad 25 centimetra longus crescit.
Psalmus 56
Psalmus 56 (enumeratione Graeca psalmus 55 dictus) libri Psalmorum verbis "Miserere mei, Deus" incipit; etiam habet superscriptionem: "Magistro chori. Secundum 'Ionat elem rehoqim'. David. Miktam. Cum Gath Philistaei eum tenerent" (sic in Nova Vulgata). In hoc psalmo psalmista persecutus se Deo confidere affirmat.
Ioannes Calvinus, theologiae Reformationis fautor, sic argumentum psalmi descripsit: "Psalmus hic partim querimonias precibus miscet, partim dolorem mitigat, gratiae Dei meditatione. Nam auxilium Dei contra saevitiam Saulis et hostium suorum implorans David, de successu gloriatur: fieri tamen potest ut iam defuncttus periculo istam gratiarum actionem addiderit."
Verba psalmi
Haec sunt verba psalmi 56 (55) ex versione vulgata Clementina: 1 In finem, pro populo qui a sanctis longe factus est. David in tituli inscriptionem, cum tenuerunt eum Allophyli in Geth. 2 Miserere mei, Deus, quoniam conculcavit me homo; tota die impugnans, tribulavit me. 3 Conculcaverunt me inimici mei tota die, quoniam multi bellantes adversum me. 4 Ab altitudine diei timebo: ego vero in te sperabo. 5 In Deo laudabo sermones meos; in Deo speravi: non timebo quid faciat mihi caro. 6 Tota die verba mea execrabantur; adversum me omnes cogitationes eorum in malum. 7 Inhabitabunt, et abscondent; ipsi calcaneum meum observabunt. Sicut sustinuerunt animam meam, 8 pro nihilo salvos facies illos; in ira populos confringes. 9 Deus, vitam meam annuntiavi tibi; posuisti lacrimas meas in conspectu tuo, sicut et in promissione tua: 10 tunc convertentur inimici mei retrorsum. In quacumque die invocavero te, ecce cognovi quoniam Deus meus es. 11 In Deo laudabo verbum; in Domino laudabo sermonem. In Deo speravi: non timebo quid faciat mihi homo. 12 In me sunt, Deus, vota tua, quae reddam, laudationes tibi: 13 quoniam eripuisti animam meam de morte, et pedes meos de lapsu, ut placeam coram Deo in lumine viventium.
Ibn al-Waḥšīya
Abū Bakr Aḥmad Ibn al-Waḥšīya (scriptura Arabica أبو بكر أحمد بن وحشية) fuit scriptor in lingua Arabica, Iraquiae oriundus ex oppido Qusayn prope Kufa sito, qui saeculis 9 et 10 floruit. Is se magum et alchemistam praetendit haeredemque sapientium Nabataeorum, multosque libros vel scripsit vel Arabice vertit, inter quos agriculturam quae Nabataeam dicitur
Uzbecia
Uzbecia, seu Usbecia vel Usbekistania (Uzbecice O'zbekiston), est res publica in Media Asia, quae antiquam regionem Chorasmiam et maximam partem Sogdianae comprehendit. Caput rei publicae est Tashkent (ipso vulgo Toshkent).
Historia
Terrae Uzbeciae hodiernae temporis antiquis et mediaevalibus regnorum multorum (inter alia, Chorasmiae et imperii Tamerlanis) pars fuere. Gradatim chanatus tres formati sunt: Bocharensis (ab anno 1500, phylarchia, seu emiratus, anno 1785 factus), Chivensis (ab anno 1512 extans, ipse nomen Chorasmiae tenuit) et Cocandensis (anno 1709 creatus).
Anno 1864, Imperium Russicum exercitum in Mediam Asiam misit, ut urbes Chivam, Bocharam, et Maracandam superaret. Propterea Phylarchia (Emiratus) Bocharensis et Chanatus Chivensis Cocandensisque subreguli imperii illius facti sunt. Chanatus Cocandensis autem anno 1876 inclusus est in Imperium Russicum.
Anno 1918, Imperatore Russico interfecto, Fautores Aequandorum Bonorum cum sociis suis ('Rubri' appellati) bellum gesserunt. In Media Asia, milites Islamici Basmachi ('latrones') pro libertate Usbeciae bellum gesserunt cum Exercitu Rubro. Anno 1920 Chanatus Chivensis et Phylarchia Bocharensis in Res Publicas Populares Sovieticas Chorasmicam et Bocharicam transformati sunt.
Res Publica Sovietica Socialistica Uzbecica Unionis Sovieticae die 27 Octobris anno 1924 (e partibus Res Publicae Socialisticae Sovieticae Autonomae Turkestanicae RSFSR et Rerum Publicarum Popularium Sovieticarum Chorasmicae Bucharicaeque vacuarum) creata est, metropolim suam initio Maracandam et ab anno 1930 Tashkent habens, et die 31 Augusti 1991 libertatem suam e Unione illa declaravit.
Sub praetexto periculi a militibus Islamicis in Uzbecia, anno 2005 administratio civilis urbis Andianiae in carcerem homines negotii inclusit; accusantur, ut milites Islamici sint et contra praesidem Uzbeciae sint. Cives eos liberare tentaverunt, ergo exercitus missus erat in urbem et multi occisi sunt.
Politica
Praeses Uzbeciae ab anno 1990 est Islam Karimov (Uzbecice Islom Karimov).
Cultura
Lingua maioris patris gentis lingua Uzbecica est, qua lingua Turcica est. Multa similitudo cum lingua Uigurica, in Uiguristania, habet. Etiam paene 25 per centum gentis lingua Tadzikica loquuntur, in urbibus Chiva Bocharaque.
Murgantia histrionica
Murgantia histrionica est plerumque niger Pentatomidarum cimex foetidus, splendide coloribus rubro, aurantio, flavo signatus, Brassicae oleraceae et aliis Brassicaceis perniciosus, in America tropica et per maximam Americae Septentrionalis partem, praecipue in calidioribus Civitatum Foederatarum regionibus, endemicus. Praeterea, is est pestis Raphani sativi et aliorum frugum, et insigniter Cleomae hasslerianae, floris ornamentalis. Nymphae aestate sunt impigrae. Cimices in Meridionali progenies ter per annum procreare possunt; eis autem in Septentrionali est solum singulus fetus annuus, et ei hiemant adulti.
Cimices organice moderari possunt: adulti ex plantis manu carpti in aquam saponaceam demittuntur ut suffocentur; ova, nigro alboque distincta, globis duodeni parta, diligenter removentur et destruuntur. Contra eorum colores monitionis, ei veneno non sunt imbuti, et avibus cohortalibus dilectisque reptilibus et amphibiis tuto praeberi possunt.
Morris Comitatus (Texia)
Morris Comitatus  (Anglice:  Morris County) est Texiae comitatus in Civitatibus Foederatis Americae 13048 incolarum (anno 2000). Comitatus, cuius caput est vicus Daingerfield, anno 1875 creatus est. In hoc comitatu minima pars incolarum (accurate 3.7 %) oriunda e America Latina est et haud Anglice domu (3.9 %) loquitur.
Publius Alfenus Varus (consul 2)
Publius Alfenus Varus (nescimus, quando natus mortuusve sit) senator Romanus tempore Augusti fuit. Pater eius Publius Alfenus Varus, iuris consultus et anno 39 a.C.n. consul suffectus fuit. Ipse consulatum ordinarium anno 2 gessit ad 30 Iunii, cum Titus Quinctius Crispinus Valerianus ei successit.
Dioscorides
Dioscorides, accuratius Pedanius Dioscurides Anazarbeus (Graece ) fuit auctor saeculo I p.C.n. de herbis et medicamentis, ex urbe Anazarbo Ciliciae ortus, per Imperium Romanum ut videtur laborans, Graece scribens.
Ioannes Clair
Ioannes Clair (natus Gérard Régnier Lutetiae die 20 Octobris 1940) scriptor  Francicus est qui de nostrae aetatis arte scripsit. Academiae Francicae sodalis, in eam anno 2008 cooptatus est.
Percoidea
Percoidea sunt superfamilia marinorum ordinis Perciformium piscium. Naturalis plurimorum habitatio est saxa scopulique curalii ante litora continentium insularumque in regionibus tropicis et subtropicis; pauci autem sunt pelagici.
Familiae
Superfamilia has familias comprehendit.
Motley Comitatus
Motley Comitatus  (Anglice:  Morris County) est Texiae comitatus in Civitatibus Foederatis Americae 1462 incolarum (anno 2000). Comitatus, cuius caput est vicus Matador, anno 1876 creatus est. In hoc comitatu octava pars incolarum (accurate 12.1 %) oriunda e America Latina est et haud Anglice domu (11.2 %) loquitur.
كتاب الفلاحة النبطية
Kitāb al-filāḥa al-Nabaṭīya (scilicet "Liber agriculturae Nabataeae") est liber Arabice ab Abū Bakr Aḥmad Ibn al-Waḥšīya vel scriptus vel e lingua antiquiori quadam conversus.
Geth
Geth (Hebraice גַּת, "torcular") fuit una ex quinque Philistinorum urbibus, in angulo austro-orientali Philistiae sita. In libro I Samuelis Goliath de Geth oriundus esse dicitur.
Geth idem ac locus archaeologicus Tall aṣ-Ṣāfı̄ vel Tel Zafit esse creditur.
Ferdinandus Gundisalviz (comes Castellae)
Ferdinandus Gundisalviz vel Gundisalvi filius (Hispanice: Fernán González) fuit primus comes singulus omnium comitatuum Castellae inter annos 931-940 et tunc 945-970. Putatus est a castellanis heros esse. Erat filius Gundisalvi comitis.
Ferdinandus Larae vivebat ad mortem patris, cum comes Burgorum et Larae factus est, anno 931. Eodem anno, ob uxorem suam, ut hereditate accepit comitatus Alavae, Lantaronis, et Cerosiae. Deinde creavit singulum comitatum et confirmatus est ut comite Castellae a rege Ranimiro II Legionis anno 932.
De pugnis contra Mauros
Anno 932, Ranimirus II Legionis contra Mageritum impetum fecit, cum auxilio Ferdinandi et copiarum earum. Mageritum captum est et manubias acceperunt, sed praesidium et oppidum reliquerunt ut Mageritum procul limitis Castellae erat. Califa Abdarama III postero anno impetum fecit contra Castellam, populavit Alavam, et Uxamam obsessit, sed Ferdinandus cum Ranimirus califam vincerunt anno 934.
Tunc, anno 939 Ranimirus et Fradinandus pugnaverunt proelium apud Septemmancas contra califa Abdarrama III. Post hoc proelium, Ferdinandus Septempublicam cepit et eam reincolavit cum foro.
De pugnis contra Legionem
Ranimirus Legionensis timebat Ferdinandum, quia comitatus Castellae erat in ho tempore maximus inter territoria regni Legionis. Ita concessit Ranimirus Assurio Ferdinandi f. comitatum Monzonis, qui erat pars Castellae. Ferdinandus in armis sublatus est contra regem, sed mox victus est et in carcerem damnatus anno 944.
Bis Comitatus
Anno 947 Ferdinandus indultum regium obtinuit et comutatum iterum accepit. Ranimiro II defuncto, bella inter filios coeperunt, in quibus Ferdinandus auxilium dedit Sanctio I. Cum auxilio Navarrorum tandem Ferdinandus libertatem pro Castella abtinuit, quae iam non erat sub potestate Legionensi.
Guterrius Nunni f. 931–944 Assur Ferdinandi f. Alvarus Herrameliz 931–944 Alvarus Herrameliz 931–944 Assur Ferdinandi f. 947–970 Garcias Ferdinandi f.
Orange Comitatus (Texia)
Orange Comitatus  (Anglice:  Orange County) est Texiae comitatus in Civitatibus Foederatis Americae 84966 incolarum (anno 2000). Comitatus, cuius caput est vicus Orange, anno 1852 creatus est. In hoc comitatu minima pars incolarum (accurate 3.6 %) oriunda e America Latina est et haud Anglice domu (5.8 %) loquitur.
Herbarius (pseudo-Apuleius)
Herbarius sive Herbarium sive De herbis est opus de medicamentis Latine scriptum saeculo IV vel V, falso Apuleio attributum (vide etiam Apuleius (scriptor pseudonymus)). In manuscripto veterrimo (Vossianus Latinus Q 9 e Bibliotheca Universitatis Lugduni Batavorum) titulum sic legimus: Herbarium Apulei Platonici traditum a Chirone centauro, magistro Achillis; in aliis manuscriptis additur et ab Aesculapio.
In hoc libro, per medium aevum usitatissimo et permultis manuscriptis illustratis servato, circa 130 herbae describuntur, cum facultatibus earum medicinalibus et cum glossis e variis linguis et traditionibus Imperii Romani haustis. Sequitur exemplum breve de Portulaca oleracea:
In nonnullis manuscriptis cum hoc opere alia quattuor servantur: Antonii Musae De herba vettonica liber; De taxone libellus anonymus; Sexti Placiti Liber medicinae ex animalibus; Liber medicinae ex herbis femininis Dioscoridi falso attributus. Quae collectio interdum sub titulo Medicina antiqua traditur.
Index capitulorum
Hic habes indicem capitulorum sicut in editione Howald et Sigerist exscribuntur:
Parker Comitatus
Parker Comitatus  (Anglice:  Parker County) est Texiae comitatus in Civitatibus Foederatis Americae 88895  incolarum (anno 2000). Comitatus, cuius caput est vicus Weatherford, anno 1855 creatus est. In hoc comitatu minima pars incolarum (accurate 7.0 %) oriunda e America Latina est et haud Anglice domu (7.1 %) loquitur.
Paulus Veronensis
Paolus Veronensis (natus Paolo Cagliari aut Paolo Caliari anno 1528 Veronae - obiit die 19 Aprilis 1588 Venetiis) fuit pictor Italicus Renascentiae.
Linum xylinum
Linum xylinum vel xylinum est fibra quae in seminibus xyli invenitur.
Stratigraphia (geologia)
Stratigraphia est stratorum geologicorum studium, e quo evolvuntur definitiones unitarum stratigraphicarum et scala aevorum geologicorum.
Index Asteroidum 156001-157000
Ecce index asteroidum qui numeri ex 156001 ad 157000 habent. Vide omnes indices asteroidum in Index Asteroidum.
Codex ATC N07XX
Codex ATC N07XX est pars systematis classificationis Anatomici Therapeutici Chemicique Ordinis Mundi Sanitarii substantiarum quae effectus in systemate nervoso in genere habent.
Per exemplum: N07XX03 Xaliprodenum
← ad gradum alteriorem
Alma Mater Studiorum
Universitas Bononiensis sive Alma Mater Studiorum est universitas publica Bononiae saeculo 11 exeunte condita (et secundum fontes plures anno 1088). Quae universitas una ex veterrimis universitatibus in orbe terrarum numeratur.
Ibn al-'Awwam
Ibn al-ʿAwwām (scriptura Arabica ابن العوام) fuit auctor in lingua Arabica, Hispalis Andalusiae nativus, qui saeculo XII de re rustica scripsit.
Proelium Salaminium (discretiva)
Proelium Salaminium fuit:
Bertrandus Poirot-Delpech
Bertrandus Poirot-Delpech (natus Lutetiae die 10 Februarii 1929; ibidem mortuus die 14 Novembris 2006) fuit diurnarius et mythistoriarum scriptor  Francicus. Poirot-Delpech, Academiae Francicae sodalis, in eam anno 1996 cooptatus est.
Ochiltree Comitatus
Ochiltree Comitatus  (Anglice:  Ochiltree County) est Texiae comitatus in Civitatibus Foederatis Americae 9006 incolarum (anno 2000). Comitatus, cuius caput est vicus Perryton, anno 1876 creatus est. In hoc comitatu tertia pars incolarum (accurate 31.8 %) oriunda e America Latina est et haud Anglice domu (29.0 %) loquitur.
Primera fila
Primera fila ('In primo ordine') est phonodiscus decimus sextus Hispanice a cantrice Mexicana Thalía editus. Qui est registratus in directo BankUnited Center Universitatis Miamiensis in Gables, Florida, 29 et 30 Iulii 2009, Sony Music publicatus 1 Decembris 2009. Productores disci musicus Mexicanus Áureo Baqueiro et Tommy Mottola sunt. Prima cantio singularis disci Equivocada ("Errata") est, publicata 7 Octobris 2009.
Cantiones disci
Discus, publicatus in disco compacto et disco versatili digitali, sequentes cantiones continet (cum translatione Latina titulorum):
كتاب الفلاحة (Ibn al-'Awwam)
Kitāb al-filāḥa (scilicet "Liber agriculturae") est opus Arabice scriptus ab auctore Ibn al-ʿAwwām, Hispalis Andalusiae nativus, qui saeculo XII floruit.
Carolinae Borealis Foedus Iunius Classicum
Carolinae Borealis Foedus Iunius Classicum est una ordinatio Foederis Iunioris Classici Domestici, una structura discipulorum gymnasii creata Foedere Classico Americana.
Iosephus Ertl
Iosephus (vulgo Josef) Ertl (natus Oberschleißheim in oppido prope Monachium die 7 Martii 1925; mortuus Murnau in oppido die 16 Novembris 2000) fuit politicus Germanicus et sodalis FDP.
Iuventus et munus
Iosephus Ertl, filius cuiusdam agricolae, post maturitatem anno 1943 acceptam miles conscriptus est. Bello Orbis Terrarum II finito, tirocinium agricolae fecit, et deinde Frisingae agriculturae studebat. Anno 1950 diploma adeptus est. Tum minister publicus ad administerium agriculturae Bavariae accessit. Annis ab 1959 ad 1961 in magistratu agriculturae pagi Miesbach laboravit.
Familia
Anno 1953 Ertl Paulam Niklas, filiam praedecessoris suae Administri Foederalis Rei Agrariae Gulielmi Niklas in matrimonium duxit. Unum filium habuit.
Cursus honorum
Ab anno 1952 Ertl sodalis FDP factionis erat. Anno 1961 primo legatus Dietae Foederalis Germaniae creatus est. 22 Octobris 1969 Administer Foederalis Rei Agrariae a cancellario foederali Gulielmo Brandt (SPD) nominatus est. Hunc honorem tulit ad 17 Septembris 1982, cum Helimutus Schmidt (SPD), successor Brandt cancellarius administros factionis FDP dimitteret propter iurgia inter factiones foederis regendi. Sed iam 4 Octobris eiusdem anni Helimutus Kohl, quam factiones CDU et FDP cancellarium foederalem creaverant, eum iterum administrum agriculturae fecerunt. Post electionem anni 1983, cum FDP suffragia amississet, Ertl administerium relinquere coactus est. Hoc anno etiam praeses factionis suae Bavariae se recessit, quod officium ab anno 1971 tulisset. Legatus Dietae Foederalis ad annum 1987 mansit.
Ultimi anni et mors
Annis ab 1978 ad 1991 praeses Foederis Nartatorum Germanici erat. Annis ab 1984 ad 1990 praeses Societatis Germanicae Agriculturae fuit. Anno 1993 in fundo suo a tauro graviter saucius est. Anno 2000 incendio in fundo filii sui mortuus est.
Tibetum
Tibetum, vel Thibetum, est regio in Asia Media sita, cuius terra tempore antiquo fuit nominibus Graeco et Latino Bautaea et Persico classico Bautaya, atque Latino mediaevali Tibitum cognitum. Olim accurate usque ad diem 10 Martii anno 1959 civitas sui iuris erat libera.
Pars Tibeti maior in altissima planitie Tibetana sita est. Sunt in Tibeto altissimi orbis terrarum montes; ideo dicitur Tibetum esse tectum mundi. Montes maximi Tibetani etiam nomina antiqua Graeco-Latina habuerunt: montes Emodi (hodie Himalayae, 8848 metrorum), Imaus (hodie Karakoram, 8611 m), Indo-Caucasus (hodie Cunlun, 7723 m), et Issedon (hodie Tian Shan, 7439 m).
Invasio Sinensis 1950-1959
Exercitus Popularis Sinensis (Res Publica Popularis Sinarum) Tibetum die 7 Octobris 1950 in Chamdo, Kham (ortus Tíbeto) pepulit. Hoc aggressum inceptum insignivit integrationis Tibeti Sinensis. Adferente pacto cum Thibeto, Sina hoc aggressum vocavit "Liberatio Tibeti." Quamvis vocavit "Invasus Tibeti" a Tenzin Gyatso ac gubernaculo Tibeti exsilio die 10 Martii 1959, Congressu Civitatibus Foederatae Americae, Jane (perito militaria),
Protestatio anno 2008
Mense Martio anni 2008, protestationes populis Tibetanorum contra potestatem Sinensem de iuribus humanis Lhasae reprimuntur, in memoria seditionum gravium anni 1989. Factae sunt paucis mensibus ante Olympios ludos aestivos anni 2008. Extra caput Lhasam, aliae protestationes populis factae sunt, praesertim circum monasterium Labrang in Gansu, in Amdo, antiquae provinciae Thibetanae parte.
Protestatio ab anno 2011
Ex anno 2011, contra opressionem Buddihismi Tibetiani, cultura et liguae Tibetanae, multi morarchi Buddista sibi cremaverunt.
Nicolaus Kinkel
Nicolaus (vulgo Klaus) Kinkel (natus Metzingen in oppido Virtembergiae 17 Decembris 1936; die 4 Martii 2019 mortuus) fuit vir publicus Germaniae et sodalis Factionis Democraticae Liberalis.
Familia et Munus
Pater eius medicus fuit, ipse oppido Hechingen gymnasium frequentabat et anno 1956 maturitatem adeptus est. Tum Tubingae, Bonnae, Coloniae iurisprudentiae studebat. Anno 1964 doctor iurisprudentiae promotus est et anno 1965 secundam probationem accepit. Tum minister publicus Badeniae-Virtembergiae in pago Balingen laboravit. Post cursum honorum finitum nunc iurisconsultus laborat.
Cursus honorum
Anno 1968 Bonnam iit et ibi ad annum 1974 in administerio rerum internarum Germaniae Ioanne-Theoderico Genscher duce laboravit. Tum cum Genscher in administerium rerum externarum mutavit. Anno 1979 praeses Magistratus Foederalis Intelligentiarum factus est, quam officium ad annum 1982 duxit. Annis 1982 ad usque 1992 secretarius statalis in administerio rerum internarum Germaniae fuit.
Non prius quam anno 1991 sodalis FDP factus est et anno 1992 successor Genscher administer rerum externarum a Helimuto Kohl (CDU) electus est. Anno 1993 praeses FDP, 1994 legatus Dietae Foederalis Germaniae creatus est. Postquam FDP aliquot electiones perdidit, Kinkel anno 1995 candidatus praesidis FDP non iam contendit. Officium administri anno 1998 perdidit, cum Helimutus Kohl una cum FDP electionem contra Gerhardum Schröder perdidit. Legatus Dietae Foederalis ad annum 2002 fuit.
Bibliotheca Nationalis Francica
Bibliotheca Nationalis Francica (Francogallice Bibliothèque nationale de France, nomine anno 1994 imposito) est bibliotheca rei publicae Francicae, saeculo XIV a rege Carolo V condita et per quattuor saecula a successoribus continuata, temporibus recentioribus a guberniis nationalibus recepta et aucta. Bibliotheca Lutetiae olim iuxta rue de Richelieu stabat; hodie autem in arrotundimento XIII reperitur in insula urbana Francisco Mitterrand dicata (site François-Mitterrand).
Ingeniaria corporum programmatum
Ingeniaria corporum programmatum est adhibitio artis ingeniariae ad evolutionem corporum programmatum ratione systematica effecta, disciplina scientiae computatralis quae designationem, exsecutionem, sustentationemque multiplicum programmatum computatralium tractat.
Pomacanthus semicirculatus
Pomacanthus semicirculatus est marinus familiae Pomacanthidarum piscis. In oceanis Indico Pacificoque habitat, ubi ad 40 centimetra longus crescit.
Ferus ad 40 cm longus crescit. Principalis adulti color est olivaceus, lineis maculisque caeruleis signatus, facie fusca et flava diluta. Iuvenis est atrolazulinus, lineis albis caeruleisque dilutis.
P. semicirculatus in Mari Rubri, Oceano Indico ante litora Africae Australis Orientalisque, et in Oceano Pacifico occidentali ab Okinava ad Novam Caledoniam habitat, plerumque in scopulis curalii aquarum minus quam 25 m altarum. Algis vescitur.
In commercio aquariorum domesticorum interdum invenitur.
Ioannes Dryden
Ioannes Dryden (natus die 19 Augusti 1631 in Aldwincle Northamptoniensis comitatus; mortuus die 12 Maii 1700 Londinii) fuit clarus poeta, studiosus litterarum, fabularum scaenicarum et epigrammatarum scriptor Anglicus. Anno 1668 poëta laureatus est. Opera Vergilii, Anglice a se versa, ab anno 1694 ad 1697 divulgavit.
Nexus externi
Opera in Project Gutenberg:
Rerum Ungaricarum decades
Rerum Ungaricarum decades quatuor cum dimidia est opus historicum de regno Hungariae ab Antonio Bonfinio iussu regis Matthaei Corvini scriptum, ante annum 1503 confectum, partim anno 1543, plenius anno 1568 divulgatum.
Marcus Servilius
Marcus Servilius (nescimus, quando natus mortuusve sit) senator Romanus initio primi saeculi fuit. Uxorem Noniam in matrimonium duxit. Anno 3 consul ordinarius creatus est et ad 30 Iunii magistratum gessit, tum Lucius Volusius Saturninus successit. Anno 17 Tiberius imperator ei "Pantulei divitis equitis Romani hereditatem, quamquam ipse heres in partem legeretur, tradidit". Anno 20 Publius Sulpicius Quirinius, qui uxorem suam Aemiliam Lepidam adulterii accusabat, ad proferendas accusationes illexit. Filius eius Marcus Servilius Nonianus, historiarum scriptor et consul ordinarius anni 35 erat.
Publius Vinicius
Publius Vinicius (nescimus, quando natus mortuusve sit) senator Romanus temporibus imperatorum Augusti et Tiberii fuit. Pater eius Marcus Vinicius consul suffectus anni 19 a.C.n. erat. Ipse legatus pro praetore in Macedonia et Thraciae fuit. Velleius Paterculus Vinicio duce tribunus militum erat. Eo tempore Moesia provincia condita est. Deinde anno 2 consul ordinarius creatus est et magistratum summum ad ad 30 Iunii gessit. Tum Publius Cornelius Lentulus Scipio ei successit. Tum fuit proconsul Asiae, ut plerique putant. Cum Gnaeus Calpurnius Piso eum patronum in iudicio homicidii Germanici petebat, Vinicius negabat. Fuit praeclarus orator. Filius eius Marcus Vinicius annis 30 et 45 consul ordinarius creatus est.
Sancti Pirminii sedes
Sancti Pirminii sedes, Theodisce Pirmasens est urbs in Rhenania-Palatinatu circa annum 860 condita.
Sedes S. Pirminii erat diu Germaniae pristinum caput industriae machinalis calceorum. Ibidem sita est vetustissima domus fabricatoria calceorum Germaniae. Hodie quattuordecim e centum homines carent labore.
Ingeniaria terrae motuum
Ingeniaria terrae motuum, sive ingeniaria sismica, est interdisciplinarius ingeniariae ramus qui structuras sicut aedificia pontesque designat et enodat, ad terrae motus attinens. Cuius finis est tales structuras satis valentes aedificare ut terrae motibus melius resistant. Ingeniarius terrae motuum (sive sismicus) structuras exstruire vult quae damnum per quassationem minorem non sustineant ac damnum maioris momenti per maiorem terrae motum evitant et non collabantur. Ingeniaria terrae motuum est disciplina scientifica quae societatem humanam, circumiecta naturalia, et circumiecta ab hominibus facta a terrae motibus protegenda tractat per periculum sismicum circumscribendum ad gradus qui societati humanae oeconomice placeant.
Ingeniaria terrae motuum stricto sensu definitur studium morum structurarum et structurarum geographicarum quae oneri sismico obnoxiae sunt, unde subdivisio ingeniariae structuralis, ingeniariae geotechnicae, ingeniariae mechanicae, ingeniariae chemicae, physicae adhibitae, aliarumque disciplinarum plerumque habetur. Impensarum autem ob terrae motus recentiores subitarum causa, eius spatium aspectusque amplificari solent, ut nunc amplectatur ingeniariam civilem, ingeniariam mechanicam, ingeniariam nuclearem, scientiasque sociales, quae praecipue sociologia, scientia politica, oeconomica, ratio aeraria sunt.
Dominicus Jamet
Dominicus Jamet (nomine primordiali Benjamin Claude Robert Jamet; Pictavii natus die 16 Februarii 1936), diurnarius apud France-Soir, fuit praeses Bibliothecae Francicae ab anno 1989 usque ad 1994.
Andreas Lwoff
Andreas Michael Lwoff (natus in Ainay-le-Château, Elaver (praefectura Franciae), Francia die 8 Maii 1902; Lutetiae mortuus die 30 Septembris 1994) fuit biologus, et praecipue microbiologia, viris et taxinomiae peritus Francicus, qui anno 1965 una cum Iacobo Monod et Francisco Jacob Praemium Nobelianum Medicinae accepit, ratione studii viri biologici cum enzymo.
Etiam humanista contra poenam capitalem.
Patriarchatus Venetiarum
Patriarchatus Venetiarum (Italiane: Patriarcato di Venezia) est sedes metropolitana Ecclesiae Catholicae Romanae in Regione ecclesiastica Trium Venetiarum sita, cuius caput Urbs Venetiarum est.
Patriarcha
Praesens Patriarcha est episcopus Franciscus Moraglia.
Historia
Dioecesis Castellana (vel Olivolensis) anno 774 erecta est; Patriarchatus Venetiarum 8 Octobris 1451, e Patriarchato Gradensi erectus est.
Proelium ad Salaminem commissum (306 a.C.n.)
Proelium ad Salaminem insulae Cypri urbem anno 306 a.C.n. commissum est inter classes Demetrii Poliorcetae et Ptolemaei iuxta portum Salaminis. Victor fuit Demetrius. In hoc proelio ex parte Demetrii pugnaverunt Antisthenes, Burichus, Hegesippus et Plistias; ex parte Ptolemaei Menelaus frater.
Iuscellum
Iuscellum, macaronice suppa et menestra, est sorbitio vel cibus plerumque liquidus qui usitate tepidus aut calidus infertur (sed etiam frigidulus aut frigidus sit), in catino paratus, et in cratere appositus.
Andreas Miquel
Andreas Miquel (natus in oppido Mèze die 26 Septembris 1929; mortuus Lutetiae die 27 Decembris 2022) fuit scriptor linguae et litterarum Arabicarum peritus et administer generalis Bibliothecae Nationalis Francicae ab anno 1984 usque ad 1987.
Plantago major
Plantago major, antique plantago, est species Plantaginis in familia Plantaginacearum. Planta est in plurimo Europae et Asiae mediae septentrionalisque  endemica.
Olga Kioviensis
Olga vel Helga Kioviensis (c. 890–969, post baptismum Helena), fuit ductrix Rutheniae annis ab 945 ad 969.
Vita
Helga, origine Pscovica, uxor magni ducis Inguari Rurici facta anno 902 facta est. Sventoslaum magnum ducem futurum genuit, sed post mortem mariti sui ipsa ductrix Christiana Rutheniae facta est anno 945 (nam Sventoslaus infans iam erat). Anno aut 946 aut fere 957 Constantinopolim visitavit, ubi adstante imperatori Constantino Porphyrogenito baptizata est. Anno 959 legationem iuxta Ottonem I misit. Anno 969 mortua est. Sancta aequalis apostolis Ecclesiae Orthodoxae est; memoria Helgae die 11 Iulii colitur.
Ambrosius Maria Carré
Robertus Ambrosius Maria Carré (natus in Fleury-les-Aubrais die 25 Iulii 1908; mortuus in Ancourt die 15 Ianuarii 2004), dominicanus et presbyter catholicus, fuit scriptor Francicus. Carré, Academiae Francicae sodalis, in eam anno 1975 cooptatus est.
Alanus Gourdon
Alanus Gourdon (natus die 16 Octobris 1928) fuit administer generalis Bibliothecae Nationalis Francicae ab anno 1981 usque ad 1984.
Franciscus Jacob
Franciscus Jacob (natus Nanceii die 17 Iunii 1920; mortuus die 19 Aprilis 2013 ) est clarus biologus  Francicus, qui anno 1965 una cum Andrea Lwoff et Iacobo Monod Praemium Nobelianum Medicinae accepit. Studium de enzymi, bacteriologia et translatione genetica mRNA conatus est. Jacob, Academiae Francicae in eam anno 1996, Academicae Scientiarum Feancicae sodalis, in eam anno 1977 cooptatus est et Ordinem Liberationis ab anno 2007 et anno 2011 accepit.
Panellets
Panellets ('parvi panes') sunt parva de martipane dulcia Catalana, genus bellariorum factum per Sollemnitatem Omnium Sanctorum de pasta mixta cum amygdalis crudis molitis, saccharo, patatis, et albo ovi quasso super eam, et denique in furno decocta. Sunt plurima genera (de cocco, amygdalis, pasta cydonii (Catalanice: codonyat) in medio panellet et ceteris), sed panellets tecti de pineis nucleis popularissimi sunt. Catalani panellets cum ipomoea batatas, castaneis coctis et vino dulci (Catalanice: Moscatell) edunt.
Paulus (nomen)
Paulus est nomen masculinum.
Homines
Павло
Eleotris melanosoma
Eleotris melanosoma est marinus familiae Eleotridarum piscis. Habitatio naturalis est saxa scopulique curalii in oceanis Indico Pacificoque ante litora insulasque Africae Australis, Belaviae, Hongcongi, Iaponiae, Indiae, Indonesiae, Malaesiae, Insularum Maldivarum, Mozambici, Novae Caledoniae, Panamae, Papuae Novae Guineae, Philippinarum, Polynesiae Francicae, Samoae, Samoae Americanae, Taivaniae, Tanzaniae, Vitiorum, et aliorum locorum.
Cylindrus
Cylindrus est figura solida trium dimensionum quae duos habet circulos quos altitudo conectit. Volumen eius manifestari potest manifestante productum "π" et radii quadrati et altitudinis.
Stephanus Dennery
Stephanus Dennery (natus die 20 Martii 1903; mortuus die 29 Decembris 1979) fuit administer generalis Bibliothecae Nationalis Francicae ab anno 1964 usque ad 1975.
Lucius Aelius Lamia
Lucius Aelius Lamia (quando natus sit, nescimus, mortuus est anno 33) senator Romanus fuit. Cursum honorum IIIvir aere argento auro flando feriundo iniit. Praeterea XVvir sacris faciundis erat. Anno 3 consul ordinarius creatus est et summum magistratum ad 30 Iunii gessit. Tum Publius Silius successit, annis 4 ad usque 6 in Germania, deinde 10/11 Tiberii imperio legatus pugnavit. Anno 15/16 proconsul Africae factus est. Tiberius imperator eum anno 22 legatum Augusti pro praetore Syriae fecit, sed Romae retinuit. Anno 32 praefectus urbi Romae nominatus anno sequente exeunte mortuus est. Funere censorio celebratus est. Filius eius Tiberius Plautius Silvanus Aelianus erat, qui annis 45 et 74 consul suffectus erat.
Ronaldus Lee Ermey
Ronaldus Lee Ermey (natus die 24 Martii 1944; mortuus Sanctae Monicae Californiae 15 Aprilis 2018) fuit histrio et histrio vocalis Americanus saepe decurium agens, insigniter Gunnery Sergeant Hartman in Full Metal Jacket pellicula anni 1987. Classiarius Corporis Marini Civitatum Foederatarum (et disciplinae magister) fuit. Alumnus fuit Universitatis Manilae.
Pentecoste
Pentecoste (Graece  'quinquagesimus [dies]') est festum Christianum, quo Spiritus Sancti descensus in discipulos Iesu celebratur. Quinquagesimo post Pascha et decimo post Ascensionem Domini die agitur. Itaque ut Pascha etiam Pentecoste est feria mobilis, statuta quodam die in dierum spatio quod inter 10 Maii et 13 Iunii patet.
In Actibus Apostolorum dicitur Spiritus Sanctus in discipulos descendisse, cum quinquagesimo Sollemnitatis Hebdomadarum die ("τὴν ἡμέραν τῆς πεντηκοστῆς") Hierosolymis congregati essent (Act. 2,1-41). Ita ex ultimo feriae Iudaicae die festum Christianum ortum est. Etiam origo ecclesiae habetur.
In pluribus terris religionis Christianae et dies pentecostes et sequens dies lunae feriae sunt similiter ac feriae paschales quinquaginta diebus ante, sed in Italia, Tirolo meridionali excepto, dies lunae Pentecostes abolitus est, ut ita rebus socialibus facilius pecunia suppeditetur similiter ac in Germania, ubi Protestantium dies feria poenitentiae et precum eam ob causam abolitus est.
Hugo Ball
Hugo Ball (* Pirminisensnae die 22 Februarii 1886; † Montagnolae in pago Helvetico Ticino die 14 Septembris 1927) fuit scriptor, poeta, moderator theatralis, et unus e Dadaismi conditoribus cum opera «Manifest Dada» anno 1916. Et inspiratus a Michael Bakunin. Natus est e familia quae fidem Catholicam Romanam profitebatur. Institutionem coriariam desiit et ultima gymnasii examina postea addidit. Scripsit librum de Arminio Hesse, scriptore Germano, librum hodie magni momenti, quia magni momenti est in iis quae de Hermanno Hesse sentimus.
Gymnasium Pirminisensnae ab Hugone Ball nomen accepit.
Iacobus Monod
Iacobus Monod, vulgo Jacques Lucien Monod (natus Lutetiae die 9 Februarii 1910; mortuus Canuae die 31 Maii 1976) fuit biologus et biochemicus Francicus, qui anno 1965 (una cum Andrea Lwoff et Francisco Jacob) ob biologiam molecularem ac geneticam molecularem a se excultas Praemium Nobelianum Medicinae accepit de studio enzymi. Cum Francisco Jacob mRNA invenit, et Excherichiae coli studuit. Professor Collegii Franciae, praeses Instituti Pasteur ab anno 1971 ad annum 1976 fuit.
Etiam auctor est Le hasard et la nécessité ("Fors et necessitudo"), libri philosophici de biologia sui temporis.
Capparis spinosa
Capparis spinosa est planta florens in familia Capparacearum e regionibus Mediterraneis et Asia occidentali oriundus, olim hodieque propter fructus, folia, flores aromaticas edulesque pabulata, recentissime in Europa meridiana culta.
Proelium Lepanthinum
Copiae Christianae, Iohanne Austriae duce, vicerunt classem Ottomanicam, cuius inter duces erat Luzzalus.
Quia milites Christiani oraverunt Rosarium ante victoriam suam, tribuerunt victoriam deprecationi Beatae Virginis. Itaque October 7 est Memoria Beatae Mariae Virginis a Rosario in Ecclesia Catholica.
Michael de Cervantes scriptor fuit miles cum sclopeto (vulgo arcabucero) in hac pugna.
In Austriade carmine epico Ioannis Latini proelium Lepanthinum descriptum est.
Clarae pugnae Poloniae
Clarae pugnae Poloniae. Tamquam in historia cuiusque nationis itaque in historia polonica fuerunt plerae pugnae, quae notae claraeque sunt.
Imperium Germanicum (Osvaldi Spengler)
Novum imperium Germanicum creandum esse putavit Osvaldus Spengler in libro suo Der Untergang des Abendlandes quod Latine dicat "De occasu occidentis". Sicut olim imperio Romano nova aetas creata esset ita etiam imperio Germanico aetatem terrarum occidentalium servaturam iri. Hoc in imperio socialismum et optimates sibi invicem placandos esse. Quod olim Romani fuerant, nunc Borussos futuros esse. Librum editum est anno 1918 quo anno Germania bello orbis terrarum primo devicta est quod Osvaldus Spengler librum scribens non praevidit.
Xiphosura
Xiphosura sunt ordo animalium subphyli cheliceratorum; ad arthropodum phylum pertinent. Nomen ordinis a Petro Andrea Latreille anno 1802 statutum est. Easdem subdivisiones denuo comprehendit quas nomen "Merostomata" ab Henrico Woodward geologo anno 1866 definitum.
Isidorus Battikha
Isidorus Battikha, natus die 28 Iulii 1950 Beroeae (Arabice حلب, Halab, Italiane Aleppo), Syria, a die 6 Septembris 2010 Archieparca emeritus Emesae (Arabice حمص, Homs) Ecclesiae Graecae Catholicae Melkitae est.
Consacratus sacerdos Ordinis Basiliani Aleppensis Melkitarum die 11 Aprilis 1980.
Die 10 Octobris 1992 Episcopus auxiliaris Damasci Melkitarum a Patriarcha Maximo V consacratus est, co-consacrantes Archiepiscopi Neophytus Edelby et Abou Mokh fuerunt.
Die 9 Februarii 2009 munus mutavit ad Archieparquiam Emesae, et de hoc munere decessit 6 Septembris 2010.
Provincia Goritiensis
Provincia Goritiensis (alia nomina: Provincia Goritiana ac Provincia Goritiae) (Italiane: Provincia di Gorizia) est provincia Italiae, circiter 141.076 incolarum, in Regione Foro Iulio-Venetia Iulia sita, cuius caput est Goritia et cuius signum est GO.
Geographia politica
Provincia Goritiensis, ob Aream, inter minimas in Italia est.
Municipia in Provincia Goritiensi
Municipia in Provincia Goritiensi, cum urbe, 25 sunt. Urbes, oppida et municipia provinciae Latine vocari possunt.
Municipia in Provincia Goritiensi ab anno 1920 ad annum 1947
Municipia quae in Provincia Goritiensi ab anno 1920 ad annum 1947 fuerunt et hodie in Slovenia sunt:
Bernardus Faÿ
Bernardus Faÿ (natus die 3 Aprilis 1893; mortuus die 5 Decembris 1978) fuit administer generalis Bibliothecae Nationalis Francicae ab anno 1940 usque ad 1944 sub dominatione Germanica.
Castellum Chambord
Castellum Chambord est castellum in Camborico apud regionem Centrum et Vallis Ligeris constitutum anno 1519 pro domo regis Francisco I. Architectura more gothica et scala a Leonardo Vincio crere putatur.
Iulianus Cain
Iulianus Cain sive vulgo Julien Cain (natus in Montmorenciaco, iuxta Lutetiam, die 10 Maii 1887; mortuus Lutetiae die 9 Octobris 1974) fuit administer generalis Bibliothecae Nationalis Francicae ab anno 1930 usque ad 1940 rursusque a 1945 1964 usque.
Castellum Chambord
Hortus castelli constitutus anno 1523 cum silva magnitudine 1500 hectarium et hodie summa aerae Castelli Chandord 5440 hectarii est et anno 1981 tabula Patrimonium totius mundi regestus est.
Ingeniarius corporum programmatum
Omnium exercitatorum hodie laborantium, quinquaginta fere centesimis sunt gradus academici in scientia computatrali, systematibus informationis, vel technologia informationis
Margarita Hamilton, scientista computatralis Americana, software engineering, vocabulum Anglicum pro ingeniaria corporum programmatum, annis 1960 exeuntibus vel 1970 ineuntibus excogitavit cum opus proposito Apollonis daret.
Rains Comitatus
Rains Comitatus  (Anglice:  Rains County) est Texiae comitatus in Civitatibus Foederatis Americae 9139 incolarum (anno 2000). Comitatus, cuius caput est vicus Emory, anno 1870 creatus est. In hoc comitatu vigesima pars incolarum (accurate 5.5 %) oriunda e America Latina est et haud Anglice domu (5.5 %) loquitur.
Protoss
Protoss est una ex tribus speciebus inter se decertantibus in ludis computatralibus StarCraft et Starcraft II.
De aspectu
Sunt Protoss forma hominibus similes, statura autem multo longiores. Candentes oculi eis sunt aurei aut caeruli. Non habent ora, sed suis animis loquuntur.
Notae
Races of StarCraft StarCraft (pelisarja) Starcraft
Henricus Marcel
Henricus Marcel (Henry Marcel, sed nomine primordiali Henri-Camille Marcel; natus mense Novembri 1854; mortuus die 6 Martii 1926) fuit administer generalis Bibliothecae Nationalis Francicae ab anno 1905 usque ad 1913.
Real Comitatus
Real Comitatus  (Anglice:  Real County) est Texiae comitatus in Civitatibus Foederatis Americae 3047 incolarum (anno 2000). Comitatus, cuius caput est vicus Leakey, anno 1913 creatus est. In hoc comitatu quinta pars incolarum (accurate 22.3 %) oriunda e America Latina est et haud Anglice domu (20.6 %) loquitur.
Pecos Comitatus
Pecos Comitatus  (Anglice:  Pecos County) est Texiae comitatus in Civitatibus Foederatis Americae 16809  incolarum (anno 2000). Comitatus, cuius caput est vicus  , anno 1871 creatus est. In hoc comitatu maxima pars incolarum (accurate 61.0 %) oriunda e America Latina est et haud Anglice domu (55.9 %) loquitur.
Suidae
Suidae (binomen a Gray anno 1821) est familia mammalium herbivorum.
Roberts Comitatus (Texia)
Roberts Comitatus (Anglice: Roberts County) est Texiae comitatus in Civitatibus Foederatis Americae 887 incolarum (anno 2000). Comitatus, cuius caput est vicus Miami, anno 1876 creatus est. In hoc comitatu quarta pars incolarum (accurate 28 %) oriunda e America Latina est et septima haud Anglice domu (14 %) loquitur.
Where the Wild Roses Grow
Where the Wild Roses Grow est carmen atrum quiete profluens, quod Nick Cave, musicus et poëta Australianus, composuit verbisque vestivit ex argumento cantici cuiusdam popularis ab Hibernia oriundi. Quo in carmine fatali narratur de virgine, Elisa Day, quam vir nomine ignoto per triduum salutatum iit. Tertio denique die ille eam ad flumen deductam osculatus lapide percusso capite occidit, quod omnis venustas mori deberet.
Quod carmen dirum Nick Cave una cum Kylie Minogue, cantrice Australiana, cantat. Etenim, cum hoc excogitabat carmen, Kyliam Minogue in animo habuisse se dixit:
Vix tamen hic de dialogo agitur, nam victima et occisor, quamquam alternis vicibus verba faciunt — et quidem sine ira et studio, tamquam carmen ex actis iudicii excerptum esset — quae facta sunt ex sua uterque parte recordantur potius quam inter se conloquuntur. Quamquam in carmine foedissimum repetitur facinus, quod nemo nisi homo psychopathia laborans committat, tanta amoenitate melodiae ac vocibus placidis cantantium efficitur, ut pectora audientium quam facillime inretiantur. Carmen tres strophas bipartitas continet, quarum utraque quaternis constat versibus. Where the Wild Roses Grow albo musico Murder Ballads (Mute Records, 1995) gregis Nick Cave and the Bad Seeds insertum est.
Dei Verbum
Dei Verbum est constitutio dogmatica de divina revelatione cui Concilium Vaticanum Secundum assensus est et postea a papa Paulo VI die 18 Novembris 1965 promulgata est.
Amygdalus
Amygdalus est subgenus plantarum generis Pruni subfamiliae Prunoidearum familiae Rosacearum. "Amygdalus" est nomen Graecolatinum antiquum arboris et fructus speciei quae hodie Prunus dulcis appellatur.
Theophilus Homolle
Theophilus Homolle (Lutetiae natus die 19 Decembris 1848; ibidem mortuus die 13 Iunii 1925) Scholam Athenarum Francicae ab anno 1890 1903 usque et ab anno 1912 usque ad 1913 rexit; postea fuit administer generalis Bibliothecae Nationalis Francicae ab anno 1913 usque ad 1923.
Georgius Cassander
Georgius Cassander, natus in pago Pittem in Comitatu Flandriae (in hodierna provincia Flandriae Occidentalis) die 15 Augusti 1513 et mortuus die 3 Februarii 1566 Coloniae Agrippinae), fuit theologus et humanista Theotiscus qui vixit in aetate Renascentiae.
Petrus Renatus Roland-Marcel
Petrus Renatus, vulgo Pierre-René Roland-Marcel (Noviliaci natus die 18 Iunii 1883; mortuus Lutetiae die 23 Novembris 1939) fuit praefectus utrarumque Separarum anno 1922, administer generalis Bibliothecae Nationalis Francicae (praecessore Theophilo Homolle) ab anno 1923 usque ad 1930, inde usque in annum 1935 praefectus Rheni Inferioris.
Ianus Dousa
Ianus Dousa, vulgo Jan van der Does (natus Noordwijk die 6 Decembris 1545; ibidem mortuus propter pestem die 8 Octobris 1604), historicus, poeta et philologus, fuit etiam rerum politicarum peritus Nederlandicus et primus bibliothecarius Academiae Lugduno-Batavae.
Provincia Ferrariensis
Provincia Ferrariensis (seu Provincia Ferrariae) (Italiane: Provincia di Ferrara) est Provincia Italiae, circiter 355.101 incolarum, in Regione Aemilia-Romania sita, cuius signum est FE. Urbs princeps provinciae Ferraria est.
Historia
Die 20 Maii ac die 29 Maii 2012, fortissimus terrae motus multa oppidi vicorum propinquorumque aedificia deruit; multi homines fuerunt etiam victimae.
Municipia in Provincia Ferrariensi
Municipia in Provincia Ferrariensi, 21 sunt. Urbes, oppida et communia provinciae Latine vocari possunt.
Iosephus Ortega y Gasset
Iosephus Ortega y Gasset (natus Matriti die 9 Maii 1883; ibidem mortuus die 18 Octobris 1955) fuit philosophus Hispanicus. Doctrina eius phaenomenologia, Neokantismo et institutione Friderici Nietzsche mota philosophia politica facta est, quae nobilitatem contra vulgus et rationem vitalem postulat.
Bonaventura Vulcanius
Bonaventura Vulcanius (natus in Brugis die 30 Iunii 1538 - mortuus est Lugduni Batavorum die 9 Octobris 1614) fuit illustris humanista Nederlandicus, qui ab anno 1581 triginta annos apud Lugduni Batavorum universitatem Linguam Latinam et Linguam Graecam antiquam docuit.
Runnels Comitatus
Runnels Comitatus  (Anglice:  Runnels County) est Texiae comitatus in Civitatibus Foederatis Americae 11495 incolarum (anno 2000). Comitatus, cuius caput est vicus Ballinger, anno 1895 creatus est. In hoc comitatu quarta pars incolarum (accurate 29.3 %) oriunda e America Latina est et haud Anglice domu (23.3 %) loquitur.
Shackelford Comitatus
Shackelford Comitatus  (Anglice:  Shackelford County) est Texiae comitatus in Civitatibus Foederatis Americae 3302 incolarum (anno 2000). Comitatus, cuius caput est vicus Albany, anno 1874 creatus est. In hoc comitatu minima pars incolarum (accurate 7.6  %) oriunda e America Latina est et haud Anglice domu (9.5 %) loquitur.
Linguae Quechuae
Linguae Quechuae sive Quechuanae sunt familia linguarum quibus homines loquuntur in America meridionali. Et in Peruvia et in Bolivia una est ex linguis cooficialibus. Hi sermones ab antiqua lingua Imperii Incarum veniunt. Huic familiae pertinent divisiones et linguae quae sequuntur.